Masser af AaB-fans rejser med til England for at bakke holdet op i kampen mod Tottenham.

Når AaB torsdag møder Tottenham i nordjydernes anden kamp i UEFA-Cuppen, bliver det med stor opbakning fra de hjemlige fans: godt 1300 har indløst billet til kampen. Det fortæller aabsport.dk. AaB møder frem til kampen med et point på kontoen efter uafgjort i den første kamp mod Anderlecht. Tottenham har tre point efter to kam­pe: Michael Laudrups Getafe besejrede Spurs 2-1 i første runde netop på White Hart Lane, mens Hapoel Tel Avis blev slået i anden kamp. Kampen fløjtes i gang 20.45.